| Medaljeoversikt |
| --- |
| Konkurrerte for Hellas’ flagg Hellas |
| Friidrett EM i friidrett |
| Sølv | Zürich 2014 |  Lengde |
| Friidrett EM innendørs |
| Sølv | Birmingham 2007 |  Lengde |
| Friidrett Lag-EM i friidrett (Super League) |
| Sølv | Gateshead 2013 |  Lengde |
| Bronse | Leiria 2009 |  Lengde |
| Friidrett Lag-EM i friidrett (First League) |
| Gull | Tallinn 2014 |  Lengde |
| Gull | Izmir 2011 |  Lengde |
| Friidrett Europacupen i friidrett (Superleague) |
| Gull | Annecy 2008 |  Lengde |
| Gull | München 2007 |  Lengde |
| Gull | Firenze 2003 |  Lengde |
| Friidrett World Athletics Final |
| Bronse | Stuttgart 2006 |  Lengde |
| Friidrett Middelhavslekene |
| Gull | Mersin 2013 |  Lengde |
| Bronse | Pescare 2009 |  Lengde |
| Friidrett U23-EM i friidrett |
| Gull | Bydgoszcz 2003 |  Lengde |
| Friidrett Junior-EM i friidrett |
| Gull | Grosseto 2001 |  Lengde |

**Louis Tsatoumas** (gresk: Λούης Τσάτουμας; født 12. februar 1982) er en gresk lengdehopper. Han innehar den greske rekorden i lengde både innendørs (8,23) og utendørs (8,66), og ble U23-europamester i 2003.

Karriere som junior
-------------------

Tsatoumas deltok i ungdoms-VM i friidrett 1999, som ble arrangert i Bydgoszcz i Polen. Der hoppet han 7,54 meter, og kom på fjerdeplass, 5 cm unna bronsemedaljen som gikk til Nicolaas Grimbeeck.

Han fikk gull både i junior-EM i friidrett 2001 og U23-EM i friidrett 2003. I U23-EM hoppet han 8,24 meter.

Karriere som senior
-------------------

På nasjonalt nivå har han en lang rekke greske mesterskapstitler. Utendørs ble han juniormester i 2001, og han vant gull som senior i 2003, 2004, 2005, 2006 og 2008. Innendørs har han vunnet gull i 2004, 2005, 2006, 2007, 2008 og 2011.

Han deltok i sitt første VM som senior ved VM i friidrett 2003 i Paris. Han gikk til finalen med 8,00 meter i kvalifiseringen, men greide bare 7,72 i finalen, og endte på 12.-plass. Dwight Phillips vant gull, med 8,32 meter. Ved IAAF World Athletics Final i september kom han på 8.-plass. 

I 2004 deltok han både ved VM i friidrett innendørs 2004 og sommer-OL 2004, men ble slått ut i kvalifiseringen i begge disse mesterskapene. Videre deltok han ved EM i friidrett innendørs 2005 i Madrid, og hadde lengst hopp i kvalifiseringen, men fikk ingen tellende i lengde finalen. 

Tsatoumas nådde finalen både ved VM innendørs 2006 i Moskva og EM 2006 i Göteborg. Ved innendørs-VM hoppet han over 8 meter både i kvalifiseringen og finalen, og endte på fjerdeplass med 8,10 meter. I EM-finalen greide han bare 7,84 meter, mens han hoppet 8,09 i kvalifiseringen. Han endte på 8.-plass i finalen. I september fikk han bronse ved IAAF World Athletics Final i Stuttgart. 

I 2007 var innendørs-EM i Birmingham den store internasjonale konkurransen. Her hoppet han lengst i kvalifiseringsrunden, med 8,09 meter. I finalen slo Andrew Howe til med ny italiensk rekord på 8,30, og vant gullet, foran Tsatoumas som hoppet 8,02. Året etter deltok han ved VM innendørs i Valencia, men ble slått ut i kvalifiseringen. Han ble også kvalifisert til sommer-OL 2008, der han nådde finalen, men fikk ingen tellende lengde i finalen. 

Ved EM i friidrett innendørs 2009 ble han slått ut i kvalifiseringsrunden, med 7,79 meter. I begynnelsen av juli fikk han bronse i lengde ved Middelhavslekene 2009, slått av hhv. Salim Sdiri og Yahya Berrabah. I august fikk han 11.-plass ved VM i friidrett 2009, med 7,59 meter, mot 8,01 meter i kvalifiseringsrunden. Også ved EM i friidrett 2010 nådde han finalen, og hoppet der 8,09 meter, sesongbestenotering for hans del, og endte på sjetteplass. 

I februar 2011 vant han Sparkassen Cup i Stuttgart, med 8,08 meter, foran Kafétien Gomis. Han ble også gresk mester innendørs, med ny gresk rekord på 8,21. Men i de store mesterskapene dette året ble det ingen finaleplass, verken ved EM i friidrett innendørs 2011 eller VM i friidrett 2011. 

Ved VM i friidrett innendørs 2012 i Istanbul kom han på sjetteplass i finalen.

Referanser
----------

1. ↑  OTE - Louis Tsatoumas Arkivert 19. mai 2008 hos Wayback Machine. besøkt 24. mai 2012.
2. ↑  IAAF - Bydgoszcz Poland '99 Arkivert 1. oktober 2012 hos Wayback Machine. besøkt 25. mai 2012.
3. ↑  GBR Athletics - *European Junior Championships (Men)*, besøkt 25. mai 2012.
4. ↑  GBR Athletics - *European Under 23 Championships*, besøkt 25. mai 2012.
5. ↑  IAAF - 9th World Championships in Athletics - Long Jump Arkivert 28. august 2012 hos Wayback Machine. besøkt 25. mai 2012.
6. ↑  IAAF - *Tsatoumas leaps world-leading 8.21m in Peania - Greek indoor champs WRAP* Arkivert 29. juni 2011 hos Wayback Machine. besøkt 25. mai 2012.

Eksterne lenker
---------------

* (en) Louis Tsatoumas – Olympics.com Rediger på Wikidata

* (en) Louis Tsatoumas – Olympic.org Rediger på Wikidata

* (en) Louis Tsatoumas – Olympedia Rediger på Wikidata

* (en) Louis Tsatoumas – Sports-Reference (OL-resultater – arkivert) Rediger på Wikidata

* (en) Louis Tsatoumas – World Athletics Rediger på Wikidata

* (en) Louis Tsatoumas – Diamond League Rediger på Wikidata

* (en) Louis Tsatoumas – Track and Field Statistics Rediger på Wikidata
* (en) Offisiell hjemmeside
* (en) Profil hos European Athletics
* (en) Profil hos All-Athletics Arkivert 8. oktober 2014 hos Wayback Machine.